Параналска опсерваторија

**Параналска опсерваторија** — астрономска опсерваторија на ридот Паранал, 120&nbsp;км јужно од градот Антофагаста, Чиле. Сместена е на надморска височина од 2.635&nbsp;м и ја опслужува Европската јужна опсерваторија. Најголемиот телескоп е наречен Многу голем телескоп (VLT) и е составен од четири посебни телескопи со пречник од 8,2&nbsp;м. Покрај ова, со заедничко сосредочување на нивната светлина, четирите телескопи сочинуваат петти инструмент, наречен Интерферометар на Многу големиот телескоп (*Very Large Telescope Interferometer*, VLTI). Во состав на VLTI (1,8&nbsp;м) влегуваат и четири помошни телескопи за да може да работи кога главните телескопи се зафатени.

Во комплексот се наоѓа и Извиден телескоп на VLT (*VLT Survey Telescope*) со пречник од 2,6&nbsp;м, како и телескопот VISTA со пречник од 4,0&nbsp;м и пошироки видни полиња за рамномерно извидување на големи небесни подрачја.

## Телескопи

### Многу голем телескоп

Многу големиот телескоп (*Very Large Telescope*, VLT) се состои од четири телескопи со пречник од 8,2&nbsp;м што работат на видлива и инфрацрвена светлина. Овие, заедно со помалите помошни телескопи, се здружуваат и се создава оптички интерферометар извесни ноќи од годината. Сите телескопи со пречник од 8,2&nbsp;м имаат адаптивна оптика и целосен прибор од инструменти.

### Извиден телескоп VISTA

**VISTA** (*Visible & Infrared Survey Telescope for Astronomy*, „Телескоп за видливо и инфрацрвено астрономско извидување“)   телескоп со пречник од 4,0&nbsp;м и широко видно поле, чоја особена задача е да прави инфрарвени извидувања на небото. Изграден е блиску до VLT со здружени напори на 18 британски универзитети под водство на Лондонскиот универзитет „Кралица Марија“. Отворен е во декември 2009 г.

### Извиден телескоп на VLT (VST)
Извидниот телескоп на VLT (*VLT Survey Telescope*, VST) е  телескоп со пречник од 2,6&nbsp;м и широкополски снимач предвиден како помагало на VLT.

## Други објекти
Покрај телескопите, контролните објекти и помошните згради, Параналската опсерваторија има и живеалиштен дел наречен „ЕСО Хотел“ (*ESO Hotel*), каде е сместен научниот кадар и гостите. Оддалечен е на 3&nbsp;км од телескопите и лежи на место 200&nbsp;м пониско од нив. Половина од живеалиштниот дел е вграден во самата планина, а бетонските делови се обоени за да се вклопуваат во околните предели. Покрај станови, во него има вежбалница, базен, ресторан и две градини. Украсувач на градбата е чиленаскиоот архитект Паула Гутјерез Ерландсен, Маркиза од Пика.

## Галерија

Податотека:From a Dirt Track to the World's Leading Observatory.jpg|Главен приод кон опсерваторијаа
Податотека:Wallpaper of Paranal and the Basecamp.jpg|Опсерваторијата и живеалиштата
Податотека:Very Large Telescope Array.aerial view.jpg|Воздушен поглед
Податотека:Paranal platform.jpg|Опсерваториската платформа
Податотека:Paranal Observatory - Instruments.png|Инструменти
Податотека:Paranal Platform as Night Sets In .jpg|Платформата на квечерина
Податотека:Laser Towards Milky Ways Centre.jpg|Поглед на средиштето на Млечниот Пат со ласерска водилка
Податотека:Paranal Time-lapse 2012(2f).ogg|Забрзана ноќна снимка на опсеравторијата. Во средината најгоре се забележуваат Магелановите Облаци


## Поврзано

* Европска јужна опсерваторија
* Ла Сиља
* Многу голем телескоп
* Европски исклучително голем телескоп

## Наводи

## Надворешни врски
* Европска јужна опсерваторија (ESO) 
* Интерферометрија — ESO 

Категорија:Опсерватории во Чиле
Категорија:Антофагаста (регион)
Категорија:Европска јужна опсерваторија
Категорија:Атакама